Борис Чамбыт

Борис Чамбыт, Борис Салчакович Чамбыт (, 1946 елның 23 августы, СССР, РСФСР, Тыва автономияле өлкәсе, Бай-Тайга кожууны, Кызыл-Даг) ― композитор, Тыва Республикасының атказанган мәдәният хезмәткәре (1990)  Чамбыт Борис Салчакович 75 харлаан. Национальная библиотека им. А. С. Пушкина республики Тыва.

 Тәрҗемәи хәле 
1946 елның 23 августында Көөп-Сөөк авылында (хәзер Бай-Тайга кожууны Кызыл Даг авылы составына керә) күп балалы гаиләдә туганОюн Р.А. Борис Салчакович Чамбыт / Р.А. Оюн // Люди и события Тувы : календарь-хронограф 2016 / ГБУ "НБ им. А.С. Пушкина Респ. Тыва", Тув. ин-т гуманит. и прикл. соц.-экон. исслед., Нац. музей респ. Тыва ; сост. Е.М. Ак-кыс ; редкол. : Н.М. Моллеров [и др.]. - Кызыл, 2015, - С. 99.. Әнисе вафатыннан соң аны Чаа-хөл кожууны Ак-Дуруг авылы балалар йортына тәрбиягә бирәләр. «Режиссер» белгечлеге буенча Кызыл сәнгать училищесын, аннары читтән торып — Көнчыгыш Себер мәдәният институтын (Улан-Удэ) тәмамлый.

 Эшчәнлеге 
Хезмәт эшчәнлеген 1966 елда, Ак-Дуруг авылы балалар йортында урта мәктәпне һәм Тува АССР Мәдәният министрлыгы каршындагы хор оештыручы-баянчылар курсын тәмамлагач, Тээли район мәдәният йорты баянчысы буларак башлый.

Мәдәният өлкәсендә эшли: балалар музыка мәктәбе укытучысы, район мәдәният йорты сәнгать җитәкчесе, район мәдәният йорты директоры, «Тываның аныяктары» республика яшьләр газетасыТываның аныяктары корреспонденты (1972-1974)Борис Салчакович  Чамбыт : [о нем] // Композиторы Тувы : биобиблиогр. указ. / Нац. б-ка им. А. С. Пушкина Респ. Тыва, отдел лит. по искусству ; сост. : Т.В. Багудинова, Е.Ю. Шабаева. - Кызыл, 2010. - Ч.II : Самодеятельные композиторы. - С. 69-71.. «Мөнгүлек» кожуун (район) әдәби-музыкаль берләшмәсенең музыкаль җитәкчесе. 1993 елның маеннан 2008 елга кадәр Бай-тайга кожуун администрациясенең мәдәният бүлеге мөдире булып эшли. 2000 елда Тыва Республикасы Югары Хуралы Вәкилләр палатасына депутат итеп сайлана.

Сәләтле музыкант җыр иҗаты өлкәсендә күп эшли. 1967 елда аның Өөлет Чиңмит сүзләренә беренче «Чүшкүрбейн баарың ол бе?» җыры чыга. Аның җырлары – якты лиризм, милли колориты белән аерылып тора, үзенчәлекле, заманча вакыйгаларга бай, халык ярата торган җырлар. Буш вакытында шигырьләр яза, алар «Улуг-Хем» республика альманахында басылып чыга.

 Әсәрләре 
 «Хемчиим бажы Бай-ла-Тайгам» (Хемчи башым Бай-Тайгам)
 «Шурумаа»
 «Ырлаксаныг Бай-ла-Тайгам» (Җырлыйсы килә торган Бай-ла-Тайгам)
 «Ырым сенде — Улуг-Хемим» (Җырым синдә, Улуг-Хем) 1978
 «Шокар аъттыг уруг» (Атка атланган кыз) 1995
 «Торээн Тывам — Алдын черим» (Туган Тывам — Алтын җирем) 2014 һ.б.

 Бүләкләре, мактаулы исемнәре 
 Бөтенроссия халык иҗаты смотрлары лауреаты
 Тува АССР Мәдәният министрлыгы, ВЛКСМ өлкә комитеты, Гостелерадио уздырган төрле конкурсларда җиңүче
 1990 ― Тыва Республикасының атказанган мәдәният хезмәткәре
 Искәрмәләр 

Төркем:Тыва мәдәнияте эшлеклеләре
Төркем:Тыва композиторлары
Төркем:Тува АССР атказанган мәдәният хезмәткәрләре
Төркем:Кызыл сәнгать көллиятен тәмамлаучылар
Төркем:Көнчыгыш-Себер дәүләт мәдәният институтын тәмамлаучылар